দক্ষিণ কোরিয়া
দক্ষিণ কোরিয়া উত্তর-পূর্ব এশিয়ার একটি দেশ যা কোরীয় উপদ্বীপের দক্ষিণ অংশটি নিয়ে গঠিত। এর সরকারি নাম কোরীয় প্রজাতন্ত্র ( "দাএ-হান্-মিন্-‌গুক্‌")। দক্ষিণ কোরিয়ার উত্তরে উত্তর কোরিয়া, পূর্বে জাপান সাগর, দক্ষিণে ও দক্ষিণ-পূর্বে কোরিয়া প্রণালী, যা জাপান থেকে দেশটিকে পৃথক করেছে, এবং পশ্চিমে পীত সাগর। সিউল হচ্ছে দক্ষিণ কোরিয়ার বৃহত্তম শহর ও রাজধানী।
দক্ষিণ কোরিয়ার প্রদেশ
দুই ধরণের প্রদেশ দক্ষিণ কোরিয়ায় রয়েছে: প্রদেশ, বিশেষ স্বায়ত্বশাসিত প্রদেশ। প্রদেশ হল দেশটির সর্বোচ্চ প্রশাসনিক অঞ্চল। দক্ষিণ কোরিয়ায় বিশেষ স্বায়ত্বশাসিত প্রদেশ হল যে প্রদেশের প্রাদেশিক সরকার অর্থনৈতিক ও রাজনৈতিকভাবে অন্যান্য সাধারণ প্রদেশের চেয়ে অধিক স্বাধীনতা ভোগ করে। জেজু দ্বীপ দক্ষিণ কোরিয়ার একমাত্র বিশেষ স্বায়ত্বশাসিত প্রদেশ।